laion/Wikipedia-Exotic huggingface dataset:
סלנדרמן (סרט)

"סלנדרמן" (באנגלית: Slender Man) הוא סרט אימה אמריקאי שיצא לאקרנים ב-10 באוגוסט 2018 בארצות הברית, וב-23 באוגוסט 2018 בישראל. מקורו של הסיפור הוא בקריפיפסטה באותו השם. הכנסותיו של הסרט מסתכמות ב-51.7 מיליון דולר בסך הכל על פי בוקס אופיס מוג'ו. צילומי הסרט התקיימו בין יוני ליולי 2017, במדינת מסצ'וסטס. הסרט הופץ בחסות חברת ההפקות סקרין ג'מס. בעיירה קטנה במסצ'וסטס, ארבע נערות תיכון מבצעות טקס בניסיון לחשוף את המסתורין מאחורי הדמות המכונה "סלנדרמן". כאשר אחת מהנערות נעלמת לפתע, הן מתחילות לחשוד כי היא למעשה הקורבן האחרון שלו. בעת שחיפשו את חברתן, מגלות שלוש נערות התיכון את הסלנדרמן שמאיים על חייהן. ב-2 בינואר 2018, פורסמה לראשונה מודעת הסרט וגם הטיזר שלו. הביקורות הראשוניות שהופנו כלפי הסרט היו מעורבות, חלקן היו חיוביות וחלקן שליליות. סרט זה הופץ ארבע שנים לאחר מקרה "דקירת הסלנדרמן", שקרה בוויסקונסין בשנת 2014 כאשר שתי נערות, אניסה ווייר ומורגן גייסר ניסו לרצוח בדקירות את חברתן, פייטון לאוטנר, כדי להישבע אמונים עבור הדמות האורבנית. פרשה זו גרמה למחלוקת בהקשר לסרט. ג'ואי קינג – וורן ג'וליה גולדני טלס – האלי ג'אז סינקלייר – קלואי אנאליס באסו – קייטי ינסן טיילור ריצ'רדסון – ליזי, ואחותה של האלי אלכס פיצאלן – טום, והחבר של האלי קווין צ'פמן – מר ג'נסן, ואבא של קייטי חבייר בוטט – סלנדרמן סלנדרמן, ברשת החברתית אקס (טוויטר) "סלנדרמן", במסד הנתונים הקולנועיים IMDb (באנגלית) "סלנדרמן", באתר נטפליקס "סלנדרמן", באתר AllMovie (באנגלית) "סלנדרמן", באתר Rotten Tomatoes (באנגלית) "סלנדרמן", באתר Box Office Mojo (באנגלית) "סלנדרמן", באתר Metacritic (באנגלית) "סלנדרמן", במסד הנתונים הקולנועיים KinoPoisk (ברוסית) Anthony D'Alessandro, Anthony D'Alessandro, ‘Meg’s Opening Grows To $40M…But Is It Big Enough? What The Shark Movie Means During Trump’s Trade War With China, Deadline, ‏2018-08-11 (באנגלית) Slender Man (2018) - Box Office Mojo, www.boxofficemojo.com סלנדרמן - סינמה סיטי, באתר www.cinema-city.co.il (באנגלית) טל פרוסט, התופעה שיצאה משליטה: מיהו "סלנדרמן"?, באתר ynet, 8 ביוני 2014 סלנדרמן, באתר Seret.co.il | אתר סרט "Slender Man Movie Poster Will Send Chills Down Your Spine". MovieWeb (באנגלית אמריקאית). 2018-01-02. נבדק ב-2018-08-15. Reed, Ryan (2018-01-03). "'Slender Man': Watch Disturbing First Trailer for Meme-Based Horror Film". Rolling Stone (באנגלית). נבדק ב-2018-08-15. "Watch the first trailer for the Slenderman movie called Slender Man". The Verge. נבדק ב-2018-08-15. "'Slender Man' trailer is proof some things shouldn't leave the internet". Engadget (באנגלית). נבדק ב-2018-08-15. Martinelli, Marissa. "Prepare to Scream Your Face Off at the First Trailer for the Slender Man Movie". Slate Magazine (באנגלית). נבדק ב-2018-08-15. "'Slender Man' Trailer Reveals the Creepy Film Adaptation". Collider (באנגלית). 2018-01-03. נבדק ב-2018-08-15. "Slender Man Trailer Brings the Internet Myth to Life". /Film (באנגלית). 2018-01-03. נבדק ב-2018-08-15. Evans, Greg (2018-01-03). "'Slender Man' Trailer, Poster: Scary Internet Meme Creeps To Big Screen". Deadline (באנגלית). נבדק ב-2018-08-15.
סאדקין

סאדקין היה כינויו של סיד סאדִקַיְן אחמד נקווי (באורדו: سیّد صادِقَین احمد نقوی; 30 ביוני 1923–10 בפברואר 1987), אמן פקיסטני שנודע בזכות כישורי הקליגרפיה והציור שלו. הוא נחשב לאחד מטובי הציירים והקליגרפים בפקיסטן. הוא גם חיבר שירה, בעיקר מרובעים, בדומה לעומר ח'יאם וסרמד כאשאני. סאדקין נולד באמרוהה למשפחת אמני קליגרפיה. בסוף שנות הארבעים של המאה ה-20 הוא הצטרף לתנועת הסופרים והאמנים הפרוגרסיביים. חוסיין שהיד סוהרוורדי, ראש הממשלה, שימש כפטרונו. סאדקין בילה זמן מה בפריז, שם הרחיב את אופקיו וידיעותיו. סאדקין השתייך לזרם אמנותי באסלאם שהתפתח בצפון אפריקה ובאסיה בשנות החמישים של המאה ה-20 - זרם החורופיה. בזרם אמנותי זה ניסו האמנים לשלב צורות אמנותיות מסורתיות, בעיקר קליגרפיה, עם אלמנטים צורניים מודרניים. אמני החורופיה דחו את התפיסות המערביות את האמנות וניסו ליצור שפה אמנותית חדשה שתשקף את התרבות והמורשת המיוחדת להם. אמני החורופיה הצליחו להשתמש בקליגרפיה ככלי אסתטי מודרני וייחודי. סאדקין צייר בקליגרפיה מיצירותיהם של ע'אלב, אקבאל ופאיז, כמו גם אייר את ספריו של אלבר קאמי. חלק ניכר מעבודתו נעשה כציורי קיר גדולים במבנים ציבוריים או בשטחים הפתוחים לקהל; הוא נמנע במודע מלצייר ציורים שיישארו ספונים בחדריהם הפרטיים של אנשים עשירים, ואף תרם רבות מיצירותיו לטובת הציבור. חלק מציורי הקיר שלו נמצאים במקומות הבאים: המשרד הראשי של הבנק הלאומי של פקיסטן - "אוצר הזמן" (1961) תחנת הכוח בסכר מנגלא - "הסאגה של העבודה" אולם הכניסה במוזיאון לאהור - "אבולוציה של האנושות" האוניברסיטה המוסלמית בעליגר האוניברסיטה ההינדית בואראנסי המכון הגאולוגי של הודו אולם פרר בקראצ'י - "שמיים וארץ"; סאדקין נפטר לפני שהספיק להשלים את היצירה תחנת כוח באבו דאבי ספריית אוניברסיטת פנג'אב ארגון שלא למטרות רווח שמטרתו להפיץ את אמנותו של סאדקין בציבור.[דרושה הבהרה] הקרן פרסמה ספרים וקטלוגים רבים העוסקים ביצירותיו של סאדקין, והיא מארגנת תערוכות אמנות בהן מוצגות יצירותיו השונות. 1960 - עיטור הצטיינות מטעם ממשלת פקיסטן 1961 - פרס הביאנלה של פריז 1962 - פרס הביצוע מטעם נשיא פקיסטן 1975 - פרס תרבות מטעם ממשלת אוסטרליה 1980 - כוכב ההצטיינות מטעם ממשלת פקיסטן 2000 - הקמת מכון סאדקין לאמנות וטכנולוגית מידע 2003 - פורסם הקטלוג The Holy Sinner: Sadequain, כרך בן 700 עמ' השוקל יותר מ-10 ק"ג, בהוצאת מוזיאון ארמון מוהאטה 2006 - דואר פקיסטן הנפיק דף בולים לכבוד עשרה אמנים פקיסטניים נודעים, ביניהם גם סאדקין 2007 - דודל לכבוד יום הולדתו ה-87 מדיה וקבצים בנושא סאדקין בוויקישיתוף אתר האינטרנט הרשמי של סאדקין Iftikhar Dadi, Modernism and the Art of Muslim South Asia, Uni. of North Carolina Press, 2010, 170-171. Nadia Mavrakis, "The Hurufiyah Art Movement in Middle Eastern Art", McGill Journal of Middle Eastern Studies Blog. I. Dadi, Modernism and the Art of Muslim South Asia, 134-135. I. Dadi, Modernism and the Art of Muslim South Asia, 158. Sonia Malik, "Sadequain mural: Long process of restoration begins", The Express Tribune (10 September 2012). עמוד הבית של קרן סאדקין. אודות הספר באתר artsandculture.google.com. "דואר פקיסטן מנציח אמנים". הסבר על הדודל.
לירון בטיטו

לירון בטיטו (נולד בשנת 1980) הוא קצין בצה"ל בדרגת אלוף-משנה, המשמש מפקד חטיבת גבעתי. קודם לכן שימש קצין אג"ם של פיקוד הדרום, מפקד החטיבה הדרומית ברצועת עזה, מפקד בא"ח גבעתי ומפקד גדוד רותם. בטיטו נולד וגדל בבאר שבע. התגייס לצה"ל בשנת 1998, ושובץ בגדוד צבר בחטיבת גבעתי. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד צבר ומונה למפקד מחלקה. בהמשך שימש כמפקד פלוגת מסלול בגדוד. לאחר מכן מונה למפקד הפלוגה המסייעת בגדוד צבר, והוביל אותה בלחימה כנגד הטרור הפלסטיני באינתיפאדה השנייה. בדצמבר 2003, בעודו בתפקיד זה, חיסל את המחבל שהרג את מפקד פלוגת החוד בגדוד, חגי ביבי, וסגנו. בהמשך שימש כסגן מפקד גדוד צבר בין השנים 2008–2009, בין היתר במהלך מבצע עופרת יצוקה. לאחר מכן שימש כמפקד מחזור האימון המתקדם בבא"ח גבעתי בין השנים 2009–2011. לאחר מכן יצא ללימודים בפו"ם. ביוני 2012 הועלה לדרגת סא"ל ומונה למפקד גדוד עוטף אילת, וסיים את תפקידו בשנת 2014. באוגוסט 2014 מונה למפקד גדוד רותם, ושימש בתפקיד עד 14 בספטמבר 2016. ב-27 באוקטובר 2016 מונה למפקד בא"ח גבעתי, וסיים את תפקידו ב-23 ביולי 2018. ב-15 באוגוסט 2018 הועלה לדרגת אל"ם ומונה למפקד החטיבה הדרומית ברצועת עזה, תפקיד אותו מילא עד 7 ביוני 2020. לאחר מכן יצא ללימודים במכללת המלחמה של צבא ארצות הברית בפנסילבניה שבארצות הברית. ב-11 ביולי 2021 מונה לקצין אג"ם של פיקוד הדרום, תפקיד בו שירת עד שנת 2023. ב-16 באוגוסט 2023 מונה למפקד חטיבת גבעתי. פיקד על החטיבה במלחמת חרבות ברזל. בטיטו מתגורר במיתר, נשוי לעמית ואב לארבעה. בעל תואר ראשון ביחסים בין-לאומיים מאוניברסיטת בר-אילן, ותואר שני בביטחון לאומי ממכללת המלחמה של צבא ארצות הברית. מדיה וקבצים בנושא לירון בטיטו בוויקישיתוף אמיר בוחבוט‏, "לכל פגז יש כתובת: המג"דים של גבעתי פותחים הכול", באתר וואלה, 11 באפריל 2015 ראובן זלץ, מג"ד עוטף אילת: "אפס מסתננים בחודש האחרון", "ערב ערב באילת", 19 בספטמבר 2012 אמיר בוחבוט‏, אל"מ לירון בטיטו: המפקד שייצר מכונה משומנת למניעת הסלמה בגבול עזה, באתר וואלה, 29 בספטמבר 2019 אור הלר, "חמאס לא עוצר": בצה"ל חוששים מעימות בדרום עם דעיכת הקורונה, באתר חדשות 13, 7 ביוני 2020 עמיר רפפורט, רצועת חמאסטן, באתר nrg‏, 26 בדצמבר 2003 רב-סרן חגי ביבי, רשימה שכתב לזכרו של חברו לנשק, חגי ביבי אור הלר, המשימה החדשה של גדוד "צבר": הגנה על מוסקי הזיתים, באתר nana10‏, 28 באוקטובר 2008 אלה המינויים החדשים בפיקוד צה"ל, באתר ערוץ 7, 2 בנובמבר 2020 החלפת קצין אג"ם פיקוד הדרום, באתר צה"ל, 12 ביולי 2021
Forever Young (שיר של בוב דילן)

שתישאר צעיר לנצח (באנגלית: Forever Young) הוא שיר שנכתב, הולחן ובוצע על ידי בוב דילן. השיר הוקלט לראשונה בשנת 1973 ונכלל באלבומו הארבע עשרה Planet Waves (אנ'). באלבום נכללו שתי גרסאות לשיר – אחת כשיר ערש והשנייה במקצב רוק. לימים סיפר דילן שאת השיר הוא כתב בהיותו בטוסון במדינת אריזונה והוא כתב אותו עבור אחד מבניו מבלי להיות "יותר מדי סנטימנטאלי". השיר נכתב כשיר ערש לבנו של דילן ג'סי, ומילותיו מתחילות "שישמור אותך האל ויגשים משאלתך" – מילים המזכירות את ברכת כהנים הכתובה בספר במדבר – "יברכך ה' וישמרך יאר ה' פניו אליך ויחונך". השיר מהווה תקווה שבנו יזכה לחיים של שמחה, אושר, שלום ונתינה. השיר זכה לגרסאות כיסוי רבות של זמרים ידועי שם ולהקות זמר ובהם ג'ואן באאז, רוד סטיוארט, פיטר, פול ומרי, דיאנה רוס, ג'וני קאש, גרייטפול דד, הפריטנדרס, מיט לוף, ריי וילסון, כריסטינה פרי, לואיזה ג'ונסון ורבים אחרים. השיר תורגם על ידי יאיר לפיד עבור רמי קליינשטיין ובוצע על ידי ריטה ורמי קליינשטיין ועל ידי רמי קליינשטיין לבדו. השיר הולחן על ידי רמי קליינשטיין, ולחנו שונה מן הלחן המקורי של בוב דילן. בשנת 2009 שר עומר אדם את השיר במסגרת התוכנית "כוכב נולד". תרגום נוסף לעברית נעשה לשיר על ידי יהונתן גפן ויצא לאור כתרגום לספר Forever Young עם איוריו של פול רוג'רס. הספר – "תמיד צעיר" יצא לאור על ידי הוצאת אגם, 2010.. תרגום נוסף לעברית נכתב על ידי אהוד בנאי בסיפור "הצריף" בספרו "זה המקום" שיצא לאור בהוצאת כתר בשנת 2012. מידע על היצירה "Forever Young" באתר מיוזיק בריינז על פי תרגומו של יאיר לפיד סיפורו של יאיר לפיד על תרגומו של השיר על הספר באתר סימניה
קינג גידורה

קינג גידורה שלעיתים נקרא רק גידורה (ביפנית: キングギドラ, באנגלית: King Ghidorah) הוא קאייג'ו חייזרי בדיוני דמוי דרקון המופיע בסדרת סרטי גודזילה. דמותו של קינג גידורה מדורגת במקום השני ברשימת 10 מפלצות-הענק היפניות הגדולות ביותר בכל הזמנים, לפי אתר IGN. מראהו של קינג גידורה הוא כשל זוחל ענקי בעל כנפיים ענקיות, שלושה ראשים כמו של מפלצת ההידרה ושני זנבות. צבעו זהוב והוא מכוסה במעטה כבד של קשקשים. גידורה מבוסס על היצור אורוצ'י, נחש-רב ראשים מהמיתולוגיה היפנית. צובוריאה איג'י, אמן האפקטים עבור סרטי הגודזילה בשוהה, ביסס את גידורה רק על התיאור שהיה בתסריט שתיאר אותו כ "שלושה ראשים, שני זנבות, וקול כמו פעמון". בסדרת סרטי שווה, גידורה ישות חוצנית קדומה דמוית דרקון תלת-ראשי האחראית להשמדת הציוויליזציה של הכוכב ונוס 5,000 שנה לפני 1964. ניסיונותיו להשמיד את הציוויליזציה של כדור הארץ סוכלו על ידי שיתוף פעולה של גודזילה, רודן ומות'רה. סרטי שווה הציגו את גידורה גם כנשק עבור גזעים שונים של חוצנים הדורשים לכבוש את כדור הארץ, לצד גייגן. גידורה גם מופיע בפרקים 5 ו-6 של סדרת הטלוויזיה לוחם האזור מ-1973, שם מתגלה כי המין החוצני בשם הגרוגאה יצר את קינג גידורה, אם כי לא ידוע אם זאת אמת או לא. סדרת סרטי שווה: גידורה, המפלצת התלת-ראשית (1964) הפלישה של האסטרו-מונסטר (1965) השמדת כל המפלצות (1968) גודזילה נגד גייגן (1972) בסדרת סרטי הייסי, גידורה הוא כלי תחבולה של טרוריסטים עתידנים המעוניינים להשמיד את יפן לפני שהיא תהפוך למעצמת-על מושחתת בעתיד והוא גם הופך למקבילו המכני: מכה-קינג גידורה. בנוסף, אמרו שגידורה הוא תוצר חייזרי-עתידני, אך מידע זה הוסר מהסרט. כמו כן, בסרט הלידה של מות'רה החדשה, מופיע קאייג'ו ספין-אוף בשם דסגידורה המבוסס על גידורה ומחליף אותו בתפקידו כמשמיד. גידורה גם מופיע בהלידה של מות'רה החדשה 3 כיצור חוצני שנחת בכדור הארץ בתור הקרטיקון וחיסל את הדינוזאורים על ידי כך שניזון מאנרגיית חייהם. גידורה עזב את כדור הארץ וחזר בזמנים המודרניים כדי לתקוף את בני האדם. ליאו, בנה של מות'רה - לא הצליח להביס את גידורה ולכן חזר בזמן לתור הקרטיקון כדי להביסו כצעיר יותר. ליאו מצליח להביס את היצור, אך זנבו של גידורה מאפשר לו לצמוח לגידורה חדש בעת החדשה. לאחר שנת תרדמה מתור הקרטיקון ועד לימינו, בסיועם של המות'ראים הקודמים - ליאו מצליח לגבור את גידורה ולחסל את המפלצת סופית. סדרת סרטי הייסי: גודזילה נגד קינג גידורה (1991) גודזילה נגד מכה-גודזילה 2 (1993) הלידה של מות'רה החדשה 3 (1998) בסדרת סרטי מילניום, גידורה הוא אורוצ'י עצמו, והוא מוגדר כשומר מגן של יפן, לצד מות'רה ובראגון. כמו כן, בגודזילה: המלחמות הסופיות, מופיע קאייג'ו ספין-אוף בשם קייזר גידורה המבוסס על גידורה ומחליף אותו בתפקידו כמשמיד. סדרת סרטי מילניום: גודזילה, מות'רה וקינג גידורה: מפלצות-ענק בהתקפה חזקה (2001) בסדרת הסרטים החדשה, גידורה מגיע ממין חוצני קדמוני של דרקונים והתרסק על כדור הארץ לפני אלפי שנים, נחשב כמין פולש עבור כדור הארץ ונלכד בקרח. לבסוף הוא מובס על ידי גודזילה. את דמותו מגלמים השחקנים ג'ייסון ליילס, אלן מקסון וריצ'רד דורטון (בהתאמה) בלכידת תנועה. סדרת סרטי MonsterVerse: קונג: אי הגולגולת (2017) גודזילה: מלך המפלצות (2019) מדיה וקבצים בנושא קינג גידורה בוויקישיתוף https://www.tohokingdom.com/kaiju/king_ghidorah_showa.htm - קינג גידורה באתר הרשמי של טוהו
יעקב הורוביץ

האם התכוונתם ל... יעקב הורוביץ (מעליץ) – רבם של קולבסוב ומעליץ יעקב הורוביץ (סופר) – סופר עברי, עורך ומתרגם יעקב הורוביץ (ראש ישיבה) – ראש ישיבת אופקים
גאשפר פוטוצ'ניק

גאשפר פוטוצ'ניק (בסלובנית: Gašper Potočnik; נולד ב-20 בדצמבר 1980 בליובליאנה, סלובניה) הוא מאמן כדורסל סלובני. פוטוצ'ניק החל את קריירת האימון שלו בשנת 1999 כששימש כעוזר מאמן לקבוצת הנערים של קושקארסקי קלוב שקופיה לוקה. בפברואר 2000 הוא הפך להיות המאמן הראשי של הקבוצה. לפני עונת 2000/2001, התחיל לאמן פוטוצ'ניק את הקבוצה השנייה בעיר. בשנת 2003 הוא חזר לקושקארסקי קלוב שקופיה כמאמן הראשי. ב-2007 הוא חתם באולימפיה ליובליאנה ושימש כעוזר המאמן בקבוצה. לפני עונת 2010/2011 הוא חוזר לקושקארסקי קלוב שקופיה לוקה. בעונת 2011/2012 הוא חתם באלקטרה שוסטאן. ב-2012, חתם פוטוצ'ניק בקרקה נובו מסטו ושימש כעוזר מאמן, ולאחר שסקוליץ עזב, פוטוצ'ניק מונה למאמן הקבוצה שבסיום העונה זכתה באליפות. ב-2013 החליט לקחת אחריות על הנוער של אולימפיה ליובליאנה בנוסף לקריירת האימון שלו בקושקארסקי קלוב שקופיה לוקה. בעונת 2015/2016, חתם פוטוצ'ניק באולימפיה ליובליאנה כעוזר מאמן אך זמן קצר לאחר מכן התמנה למאמן. ב-14 בדצמבר 2016, חתם פוטוצ'ניק בפורטרס קורמנד. ב-15 באוגוסט 2018, חתם פוטוצ'ני בבני הרצליה מהליגה הישראלית. מדיה וקבצים בנושא גאשפר פוטוצ'ניק בוויקישיתוף ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
דייוויד קוסטבייל

דייוויד קוסטבייל (באנגלית: David Costabile; נולד ב-9 בינואר 1967) הוא שחקן אמריקאי. מוכר בעיקר בתפקידיו בכמה סדרות טלוויזיה כגון "מיליארדים", "שובר שורות", "טיסת הקונקורד", "Suits", "הסמויה". השתתף גם בהצגות בברודוויי. קוסטבייל נולד בוושינגטון הבירה, להורים ממוצא איטלקי. לאחר סיום לימודי התיכון ב-1985, החל ללמוד באוניברסיטת טאפטס, וסיים את לימודיו באוניברסיטת ניו יורק בתוכנית מיוחדת ללימודי משחק ב-1998. החל להופיע בברודוויי והשתתף בין השאר במחזמר "טיטניק" ב-1997 ו"הסערה" ב-1995. בשנת 2005 הופיע בתור לאנס ב"שני אדונים מוורונה". קוסטבייל ידוע בעיקר בזכות תפקידיו הטלוויזיוניים ב"הסמויה" (בתור תומאס קלאבנוב, העורך הראשי של "בולטימור סאן"), "טיסת הקונקורד" (בתור דאג), "Suits" (בתור דניאל הרדמן, לשעבר שותף בכיר במשרד עורכי הדין של פירסון הרדמן), ו"שובר שורות" (כגיל בטיקר). בנוסף שיחק קוסטבייל באחד התפקידים הראשיים בסדרה "מיליארדים" בתור מייק "ואגס" וגנר. קוסטבייל הופיע בתפקידי משנה בסדרות רבות. הוא הופיע גם במספר פרסומות טלוויזיה, כולל מודעות עבור מיקרוסופט ו-FedEx.  קוסטבייל שיחק ב-2009 תפקיד חשוב בסרט "אדם בודד", בתור גארי, בעלה של ג'נה פישר. הוא שיחק עם ג'ניפר אניסטון בשנת 2010 בסרט "אקסית במצור". ב-2012 הופיע בסרט "לינקולן" בתור הנציג הרפובליקני, ג'יימס אשלי. ב-2013 הופיע בסרט "תופעות לוואי" בתור קארל מילבאנק, וב-2016 גילם את צ'יף ב"13 שעות: החיילים הסודיים של בנגאזי". ב-2012, נישא לאלייזה באלדי. לזוג שתי בנות, והם גרים בניו יורק. מדיה וקבצים בנושא דייוויד קוסטבייל בוויקישיתוף דייוויד קוסטבייל, ברשת החברתית אינסטגרם דייוויד קוסטבייל, במסד הנתונים הקולנועיים IMDb (באנגלית) דייוויד קוסטבייל, באתר AllMovie (באנגלית) דייוויד קוסטבייל, במסד הנתונים הקולנועיים KinoPoisk (ברוסית) דייוויד קוסטבייל, באתר Discogs (באנגלית)
יהודה הורוביץ (מעליץ)

הרב יהודה הורביץ (כונה: רבי יודעלע מעליצער) (ה'תק"ף - ט' בטבת ה'תרל"ט) היה האדמו"ר השני ממעליץ. יהודה הורביץ נולד בשנת ה'תק"ף (בערך) בקולבסוב לרבי יעקב ושפרינצא הורוביץ. בילדותו אמר עליו סבו רבי נפתלי צבי הורוביץ מרופשיץ "אם תרצו לראות אותי, תסתכלו בפניו של נכדי יודעלע". כשהיה בן שבע נפטר סבו. נישא לרייזל שרה בתו של רבי מאיר יחיאל שפירא הידוע כ"שרף ממגלניצא". האירוסין התקיימו בביתו של רבי קלונימוס קלמן אפשטיין, בעל המאור ושמש. לאחר חתונתו המשיך בלימודו והיה סמוך על שולחן חמיו. בהמשך חזר לעיר הולדתו ומונה על ידי אביו לסייעו בחלוקת השיריים בעת עריכת השולחן. בשנת תקצ"ז (1836) בהיותו כבן 18 נפטר אביו והוא הוכתר לרב העיר מעליץ. בהיותו חריף ובקי יצא לו שם כגאון בתורה ואף מחוץ לעיר רבנותו היו סרים למשמעתו, חרף גילו הצעיר שימשו בבית דינו דיינים שהיו מבוגרים ממנו, ביניהם היה גם רבי עוזר ישראל ששימש כדיין גם אצל אביו רבי יעקב ולא היה מחווה את דעתו לפני ששמע את דעתו של הרב הצעיר. בט' בטבת תרל"ט, יום השבת, נפטר בפתאומיות כשהוא יושב על מיטתו. הוא נטמן באוהל אביו בעיר מעליץ. אביו רבי יעקב הורביץ רבי חיים הלברשטאם מצאנז בעל הדברי חיים, רבי יהודה היה נחשב לאחד המובחרים שבתלמידיו. כאשר הרבה גדולי ישראל יצאו במכתביהם למען כבוד הדברי חיים לקח גם רבי יהודה חלק ביוזמה. דודו רבי אליעזר הורוביץ מדז'יקוב חלק ממנהגיו היו שונים מן המנהגים שנהגו בהם אביו וסבו, לדוגמה, הוא סירב לנהוג בגינוני אדמו"רות והיה מצווה על החסידים שבאו להסתופף בצילו לשוב לביתם. דרכו בתורת החסידות היה בלימוד תורת הנגלה כמו כן לא היה נוהג לומר דברי תורה בעת עריכת השולחן והיה מסתיר את יכולתו לפעול ישועות, תיכף אחר תפילת ערבית היה שוכב לישון וקם בחצות הלילה ועוסק בתורה עד הבוקר. היה נשוי לרייזל שרה. אחרי פטירתו עלתה לארץ ישראל התיישבה בצפת עד לפטירתה בכ"ז בסיון תרמ"ג. בנו רבי נפתלי - ממלא מקום אביו כאב"ד מעליץ בנו רבי ישראל - ממעליץ-דזיקוב, אשתו הייתה הרבנית מלכה בת בן דודו רבי מאיר הורוביץ מדז'יקוב האמרי נועם בתו הרבנית פריידא - אשת רבי צבי אלימלך שפירא אב"ד בערטש (בן רבי אליעזר מלאנצוט בן רבי צבי אלימלך שפירא בעל הבני יששכר) כך בבית היין, בתורת החסידות, אלפסי, חלק א דף 332 מובא כ"ז סיון תרמ"ג נזר הקודש, הלברשטאם, ברוקלין, אות מ"ח שהיה בן 7 כאשר נסתלק סבו מראפשיץ, נמצא שנולד בערך תק"ף נזר הקודש, הלברשטאם, ברוקלין, אות מ"ח בית היין, אהרן הלברשטאם, ברוקלין, תשנ"ט, דף לו המכתב נדפס בספר כנסת הגדולה ודברי חכמים, למברג, תר"כ, אות ע"ג תחת הכותרת "ואלה דברי הרב הצדיק המפורסם אוהב האמת" בית היין, שריג ב' פרק ב' כך כתוב על מצבת קברה בבית החיים בצפת (בספר בית היין דף מ"ז מובא שקבלה בידי המשפחה ששנת פטירתה היא תרס"ג וככל הנראה כשחידשו את המצבה נתחלפה להם ס' ב - מ')
ברמונדי

ברמונדי (שם מדעי: Lates calcarifer) הוא מין של דג גרם גדול ממשפחת הלטסיים וקרוב משפחה של הדג נסיכת הנילוס. דג זה חי בטבע במימי האזור האינדו-פסיפי בין דרום-מזרח אסיה עד צפון אוסטרליה במים מתוקים אך יורד גם למי הים. מקור שמו של הדג משפה האבוריג'ינית ופירושו "דג נהר גדול-קשקשים", אם כי השם המקורי ניתן לדגים מהסוג Scleropages ממשפחת גרום לשוניים. הדג הופץ כדג מאכל מסחרי חשוב ברחבי העולם לבריכות דגים בין השאר: באזורים שונים באוסטרליה, ערב הסעודית, מלזיה, הודו, ישראל, תאילנד, בריטניה, ארצות הברית ופולין. דג זה מגיע לגודל 0.6-1.2 מטרים בממוצע, והדג הגדול ביותר שנתפס הגיע לאורך 1.8 מטר ולמשקל 60 קילוגרם. הדג בעל גוף מוארך עם לסת גדולה ומעוקלת המתארכת מעבר לקו העין. הגב מקומר כלפי מעלה ובעל סנפיר גבי קטן ומצויץ וכן סנפיר נוסף דומה בקצה הגב. סנפירי החזה והשת קטנים וגם מצוייצים והזנב דמוי מניפה. צבעו של הדג כסוף-אפור אך בסביבות שונות הוא יימצא בהיר או כהה יותר. הדג מצוי הן במי הים והן במים מליחים ואף מים מתוקים. המין לא נודד בין נהרות בשגרה. הוא מצוי במי חופים, לגונות, שפכי נהר ונהרות רדודים ומצוי רק במים חמימים. הדגים החיים במימי אגמי צפון אוסטרליה מנותקים מדגי הים ונבדלים מהם מעט גנטית. הדגים הצעירים חיים בים ובבגרותם עולים לנהרות. ההשרצה נערכת במים מליחים ובים. דג זה הוא טורף גדול הניזון בראשית חייו מזואופלנקטון אך בהמשך ניזון מרכיכות, סרטנים ודגים קטנים יותר, כולל בני אותו מין, אותם הוא חוטף באמצעות פיו המגודל. בדג זה חלה דיכוגמיה (חילופי זוויג) ופרטים זכרים נהפכים לעיתים קרובות לנקבות. דגים החיים בשבי לעיתים ידלגו על שלב זה. מדיה וקבצים בנושא ברמונדי בוויקישיתוף ברמונדי, באתר ITIS (באנגלית) ברמונדי, באתר NCBI (באנגלית) ברמונדי, באתר Animal Diversity Web (באנגלית) ברמונדי, באתר FishBase (באנגלית) ברמונדי, באתר GBIF (באנגלית) ברמונדי ישראל ברמונדי באתר הרשימה האדומה של IUCN
שיבולת (יישוב)

שיבולת הוא יישוב קהילתי ישראלי המתוכנן להיבנות באזור הגליל התחתון, בסמוך לבית רימון. ייחודו הוא בשילוב אנשים בעלי צרכים מיוחדים החיים בתוך קהילה נורמטיבית וכחלק בלתי נפרד ממנה. בשנת 2003, יזם ראש הממשלה אריאל שרון, תוכנית חדשה להקמת כעשרה יישובים קהילתיים בצפון, כולל את שיבולת (שנקרא תחילה "בית רימון ב'"), יישוב ובו 500 יחידות דיור צמודות קרקע לאורך רכס הר תורען. היישובים בסביבה התנגדו להקמת היישוב מאחר שחששו שימשוך אוכלוסייה חזקה ויפגע בהם, המשרד לאיכות הסביבה והחברה להגנת הטבע התנגדו עקב הפגיעה הצפויה בטבע ובנוף. בסופו של דבר לא אישרו ועדות התכנון את הקמת היישוב. בקיץ 2011 החלו להקים באזור מבנים זמניים, בגיבוי המועצה האזורית, ללא אישור מוסדות התכנון. קיומם של קרוואנים במקום עורר את זעמה של החברה להגנת הטבע שדרשה את פינוי המתיישבים במקום. במקביל הוצע להעביר את המבנים הארעיים למקום הסמוך לטורעאן, אך לרעיון זה הייתה התנגדות חריפה מתושבי טורעאן בטענה כי מדובר בעתודות הקרקע של הכפר. ביולי 2015, המועצה הארצית לתכנון ולבנייה אישרה את התוכנית להקים במקום יישוב חדש המשלב אוכלוסייה בעלת צרכים מיוחדים. ביישוב בו יתגוררו זה לצד זה תושבים בבתים צמודי קרקע לצד דיירים עם צרכים מיוחדים. הכפר יכלול בתחומו מרכז טיפולי, משק בעלי חיים, חווה ובריכה טיפולית. כמו כן היקף השטח של היישוב יעמוד על בערך 550–650 דונם עבור אוכלוסייה של כ-1,400 נפש, מתוכם כ-20% אוטיסטים ובעלי מוגבלות שכלית. ב-13 באוגוסט 2018 הוחלט בקבינט הדיור על הקמת היישוב כיישוב צמוד-דופן לבית רימון, על פי ההצעה המקורית והוא יוקם על ידי החטיבה להתיישבות ומשרד השיכון. היישוב צפוי לכלול כ-350 בתי אב ולהיות היישוב ה-19 של מועצה אזורית הגליל התחתון. שיבולת, במרכז המידע לנגב ולגליל של תנועת אור צפריר רינת, בניגוד לחוק ועל אף התנגדויות: "מאחז" חדש מוקם בגליל התחתון, באתר הארץ, 23 באוגוסט 2011 אמיתי גזית, יישוב חדש יוקם למען שילוב אוטיסטים, על חשבון תושבי טורעאן, באתר כלכליסט, 7 ביולי 2015 הילה ציאון, למרות ההתנגדויות: אור ירוק להקמת היישוב שיבולת בגליל התחתון, באתר ynet, 18 באפריל 2023 אורי אס, אווירה כפרית לעשירים, דירת שיכון לעניים, באתר הארץ, 30 ביולי 2003 צפריר רינת, שרון מקדם הקמת 30 יישובים בנגב ובגליל, באתר הארץ, 20 ביולי 2003 דליה טל, ‏הוועדה המחוזית צפון סרבה לאשר את התוכנית להקים את היישוב קידמת כינרת ליד קיבוץ האון, באתר גלובס, 27 בינואר 2004 צפריר רינת, ועדות התכנון לא מאשרות יישובים חדשים שמקדם שרון, באתר הארץ, 5 בפברואר 2004 יעל דראל, מחר: יישוב פיראטי בשם "שיבולת" ייחנך בגליל, באתר ynet, 23 באוגוסט 2018 צפריר רינת, המועצה האזורית גליל תחתון פועלת להקמת יישוב - ללא אישור, באתר הארץ, 24 באוגוסט 2011 14. "שיבולת" - ישוב חדש. איום חדש!, באתר של החברה להגנת הטבע יעל דראל, מי רוצה וילה עם בריכה בנווה תמרים?, באתר TheMarker‏, 14 באוקטובר 2019 הילה ציאון, יישוב חדש ישלב אוכלוסייה עם צרכים מיוחדים, באתר ynet, 7 ביולי 2015 יוסי וקנין, יישוב חדש שישלב בתוכו אוכלוסיות עם מוגבלויות יוקם בגליל תחתון - מיינט העמק - חדשות עפולה והעמק, באתר "mynet העמק", 13 באוגוסט 2018 מירב כהן, ‏ישוב חדש לבעלי צרכים מיוחדים, באתר כיפה, 14 באוגוסט, 2018 19:23 יעל דראל, להפריח את הצפיפות: חמישה יישובים חדשים יוצאים לדרך - שניים לבעלי צרכים מיוחדים, באתר TheMarker‏, 13 באוגוסט 2018